Հիշեցնենք, որ 2012թ. հունիսի 18-ին ԱԺ նախկին պատգամավոր, Ֆուտբոլի ֆեդերացիայի նախագահ Ռուբեն Հայրապետյանին պատկանող «Հարսնաքար» ռեստորանային համալիրի բակում Ռ. Հայրապետյանի աշխատակիցների կողմից դաժան ծեծի էին ենթարկվել զինվորական բժիշկ Վահե Ավետյանն ու նրա ընկերները: Արտակ Բայադյանին և Վահե Ավետյանին մարմնական վնասվածք հասցնելու դեպքի առթիվ 2012թ. հունիսի 18-ին ոստիկանության Նոր Նորքի քննչական բաժնում հարուցվել էր քրեական գործ: Տուժող Վահե Ավետյանը հունիսի 29-ին հիվանդանոցում, գիտակցության չգալով, մահացել էր, որի կապակցությամբ վարույթն իրականացնող մարմնի որոշմամբ նրա հայրը` Գառնիկ Ավետյանը, ճանաչվել էր տուժողի իրավահաջորդ: